CELEX: 32008R0155
Language: fi
Date: 2008-02-21 00:00:00
Title: Komission asetus (EY) N:o 155/2008, annettu 21 päivänä helmikuuta 2008 , tiettyjen tavaroiden luokittelusta yhdistettyyn nimikkeistöön

22.2.2008   
            
            
               FI
            
            
               Euroopan unionin virallinen lehti
            
            
               L 48/12
            
         
      KOMISSION ASETUS (EY) N:o 155/2008,
   annettu 21 päivänä helmikuuta 2008,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti, 60 päivän ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteessä olevan taulukon sarakkeessa 1 esitetty tavara on luokiteltava kyseisen taulukon sarakkeessa 2 mainittuun yhdistetyn nimikkeistön koodiin.
   2 artikla
   Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, voidaan jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1352/2007 (EUVL L 303, 21.11.2007, s. 3).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna komission asetuksella (EY) N:o 1791/2006 (EYVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara muodostuu kahdesta muotoillusta pehmeästä solumuovikupista, joiden molemmat pinnat on päällystetty neuloksella. Kupeissa on neulottu reunusnauha vahvistamassa niiden ovaalia muotoa. Kupit on kiinnitetty toisiinsa magneettisella metallikiinnittimellä.
                  Kummankin kupin sisäpuolella on muovikelmulla suojattu kiinnittyvä pinta. Kun muovikelmu poistetaan, kupit kiinnittyvät pinnan avulla suoraan rintojen ihoon.
                  Tavara on tarkoitettu puettavaksi ihoa vasten.
                  (rintaliivi)
                  (Ks. kuvat 643A ja 643B) (1)
                  
               
               
                  6212 10 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 59 ryhmän 2 huomautuksen a kohdan 5 kohdan, 61 ryhmän 2 huomautuksen a kohdan ja CN-koodien 5903, 6212, 6212 10 ja 6212 10 90 nimiketekstien mukaisesti.
                  Koska kuppien solumuoviin on yhdistetty molemmin puolin tekstiilikangas, tekstiilikankaan katsotaan toimivan muunakin kuin pelkästään 59 ryhmän 2 huomautuksen a kohdan 5 alakohdassa tarkoitettuna vahvisteena; se antaa kuppien yhdistemateriaalille tekstiilin olennaisen luonteen, mistä syystä sitä pidetään vaatekappaleen perusaineosana. (Ks. myös harmonoidun järjestelmän selitysten 39 ryhmää koskevien yleisohjeiden kohtaa: ”Muovin ja tekstiiliaineen yhdistelmät”, d alakohta ja seitsemäs kappale). Tavara on siis XI jaksoon kuuluva tekstiilitavara eikä alanimikkeeseen 3926 20 kuuluva muovinen vaate.
                  Tavaralla on rintaliivin ominaispiirteet eli ovaalinmuotoiset, muotoillut, solumuoviset kupit, jotka on vahvistettu reunoista ja jotka yhdessä metallikiinnittimen kanssa pitävät rintoja paikoillaan. Tavanomaisten, vartalon ympäri selkäpuolelle ulottuvien, kaistaleiden sijasta vaatekappale pysyy vartalolla kuppien sisäpuolella olevan kiinnityspinnan avulla. Koska solumuovikupit ovat paksuja, ne tukevat kohottamalla rintoja, kun ne on kiinnitetty rintojen alaosaan. Kun tavara puetaan päälle, kuppien yläosa kiinnitetään lisäksi mahdollisimman korkealle rintojen yläpuoliseen ihoon, jolloin kuppien sisällä olevat rinnat kohoavat ja saavat tukea. Tavara on siis eräänlainen harmonoidun järjestelmän nimikettä 6212 koskevien selitysten ensimmäisessä kohdassa tarkoitettu ”kehoa tukevaksi suunniteltu vaatekappale”. Lisäksi tämä tavara on tarkoitettu puettavaksi ihoa vasten kuten muutkin rintaliivit.
                  Tämä tavara luokitellaan nimikkeeseen 6212 kuuluvaksi rintaliiviksi, koska tähän nimikkeeseen kuuluvat kaikenlaiset rintaliivit (ks. myös harmonoidun järjestelmän nimikettä 6212 koskevien selitysten 2 kohdan 1 alakohta).
               
            
         
      
                  
                     
               
               
                  
                     
               
            
         (1)  Valokuvat ovat ainoastaan ohjeellisia.